Case ID: 1047986
Sentence 1: İşin halları: Məhkəmənin hökmü ilə Məhkum xx xxxxxx 2018-cı il tarixdə saat 19:20 radələrində "Yol hərəkəti haqqında" Azərbaycan Respublikası Qanununun 37-cı maddəsinin 1-cihissəsinin 1-ci bəndin tələblərini pozaraq nəqliyyat vasitəsini idarə etmək hüququ olmadan idarə etdiyi, qeydiyyat şəhadətnaməsi və dövlət qeydiyyat nömrə nişanı olmayan "QAZ53" markalı yük avtomobili ilə Qazax-Kosalar avtomobil yolunun 6-cı kilometrliyində Kosalar kəndi istiqamətində hərəkətdə olarkən "Yol hərəkəti haqqında" Azərbaycan Respublikası Qanununun 36-cı maddəsinin 1-ci hissəsinin 3-cü bəndinin tələblərini pozaraq, yəni yol hərəkəti üçün təhlükəsiz şərait yaratmalı, öz hərəkətləri və ya hərəkətsizliyi ilə digər hərəkət iştirakçılarına, onların nəqliyyat vasitələrinə və başqa əmlaka zərər vurmamalı və həmin maddənin tələblərinə riayət etməklə hadisənin qarşısını almağa texniki imkanı olduğu halda, bunlara əməl etməyi yolun sağ ehtiyat hissəsində hərəkətdə olan piyada-Qazax rayonu, Kosalar kənd sakini, xx.xx.1993-cü il təvəllüdlü Zərərçəkmiş şəxs ehtiyatsızlıqdan vurub sonuncuya müştərək travma, ağır dərəcəli travmatik şok, qaraciyərin, mədəaltı vəzin, nazik bağırsaq müsariqəsinin, yoğun bağırsağın zədələnməsi, daxili qanaxma ilə müşayiət olunan qarnın küt travması, qapalıkəllə beyin travması, 1,2,3-cü bel fəqərələrinin sol transver çıxıntılarının xətti sınıqları, sağ gicgah sümüyünün almacıq çıxıntısının, stenoid sümüyünün, burun sümüyünün, sağ almacıq, əng sümüklərinin qapalı yerdəyişmiş sınıqları, üç ədəd kəsici dişin sınığı, sağ gicgah, sağ almacıq, sağ yanaq nahiyələrinin əzilmiş-cırılmış yaraları ilə nəticələnən, həyat üçün təhlükəli olan xəsarətlər yetirməklə ehtiyatsızlıqdan zərərçəkmiş şəxsin sağlamlığına ağır zərər vurmuşdur Kassasiya şikayətinin dəlilləri: Apellyasiya instansiya məhkəməsinin yuxarıda qeyd edilən qərarından məhkum və onun müdafiəçisi tərəfindən verilmiş kassasiya şikayətində Gəncə Apellyasiya Məhkəməsinin xx xxxxxxxx 2019-cu il tarixli qərarının dəyişdirilməsi və Məhkum təyin edilmiş cəzanın CM-nin 70-ci maddəsini tətbiq etməklə şərti hesab edilməsi, yaxud CM-nin 62-ci maddəsini tətbiq etməklə ona islah işləri cəzasının təyin olunması barədə qərar qəbul edilməsi xahiş olunur.